
	AUTOMOBILIŲ SU LABORATORINE IR KITA SPEC. ĮRANGA DRAUDIMO (KASKO) PASLAUGŲ TECHNINĖ SPECIFIKACIJA



	[bookmark: _Hlk80274242]1. PIRKIMO OBJEKTAS IR VARTOJAMOS SĄVOKOS



0. Pirkimo objektas – automobilių su laboratorine ir kita spec. įranga draudimo (KASKO) paslaugos (toliau – Paslaugos).
0. BVPŽ kodas: 66510000-8 (Draudimo paslaugos). Papildomi BVPŽ kodai: 66514100-7 (Su transportu susijęs draudimas); 66514110-0 (Motorinių transporto priemonių draudimo paslaugos).
0. Perkančioji organizacija – AB „Via Lietuva“, Draudėjas.
0. Teikėjas – ūkio subjektas, veikiantis kaip Draudikas, kuris šioje techninėje specifikacijoje nustatyta tvarka teikia automobilių su laboratorine ir kita specialiąja įranga draudimo (KASKO) paslaugas, Draudikas.
0. Teikėjas pasiūlymą privalo pateikti visai Pirkimo objekto apimčiai.
0. Paslaugų teikimo terminas – 12 (dvylika) mėnesių nuo išduoto draudimo liudijimo (poliso) įsigaliojimo dienos.
0. Draudimo apsauga, patvirtinama išduodant draudimo liudijimą (polisą), pradedama taikyti ne anksčiau kaip nuo 2026-09-03 00:00 val. ir taikoma (galioja) iki 2027-09-02 24:00 val.
0. Draudimo įmoka mokama vieną kartą už visą draudimo apsaugos laikotarpį. Metinė draudimo įmoka mokama su atidėjimu, kaip nurodyta Sutartyje.

	[bookmark: _Hlk80275011]2. TECHNINIŲ REIKALAVIMŲ, KURIUOS TURI ATITIKTI PERKAMOS PREKĖS / PASLAUGOS APRAŠYMAS



[bookmark: _Hlk509321873]2.1. Draudimo objektas: transporto priemonės, įskaitant jose įrengtą papildomą įrangą, nurodytos techninės specifikacijos 1 priede. Perkančioji organizacija prieš sudarant Sutartį gali keisti (didinti, mažinti) draudžiamų transporto priemonių kiekį.
2.2. Papildomos išlaidos, susijusios su transporto priemonės gelbėjimu, būtinu sugadintos transporto priemonės saugojimu, transportavimu iš įvykio vietos, atlyginamos 15 % objekto rinkos vertės ribose.
2.3. Teikėjas techninės specifikacijos 1 priede privalo nurodyti metinę draudimo įmoką kiekvienai transporto priemonei (kartu su papildoma įranga) ir kitai spec. įrangai atskirai bei bendrą įmoką. 
2.4. Pasiūlytas draudimo tarifas (%) turi būti vienodo dydžio visoms transporto priemonėms, įskaitant jose sumontuotą papildomą įrangą, nepriklausomai nuo techninių automobilio parametrų.
2.5. Į draudimo kainą turi būti įskaičiuotos visos išlaidos ir visi mokesčiai.
2.6. Minimali įmoka nėra taikoma.
2.7. Draudimo apsaugos galiojimo teritorija yra Lietuvos Respublika ir geografinė Europos teritorija, išskyrus Ukrainą, Rusiją ir Baltarusiją.
2.8. Draudžiamasis įvykis yra apdraustos transporto priemonės sunaikinimas, sugadinimas ar praradimas dėl bet kokių atsitikimų, staiga ir netikėtai įvykusių draudimo apsaugos galiojimo laikotarpiu, išskyrus atsitikimus, draudimo bendrovės taisyklėse nurodytus kaip nedraudžiamuosius, kiek tai neprieštarauja Perkančiosios organizacijos nustatytiems reikalavimams ir sąlygoms.
2.9. Draudimo apsauga galioja be amžiaus ir / ar stažo apribojimų.
2.10. Draudimas nekintama (atsistatančia) draudimo suma.
2.11. Remontas organizuojamas Perkančiosios organizacijos pasirinkimu. Transporto priemonės gali būti remontuojamos oficialių gamintojo atstovų servisuose, jei jos nėra senesnės kaip 6 metų amžiaus. Laboratorinei ir kitai specializuotai įrangai (nurodytai 1 priede) amžiaus apribojimas oficialių atstovų servisams netaikomas – ši įranga remontuojama gamintojo autorizuotuose servisuose arba specializuotose remonto įmonėse, nepriklausomai nuo įrangos amžiaus, jei tai būtina techniniams parametrams, kalibravimo tikslumui ar garantiniams reikalavimams užtikrinti.
2.12. Visoms transporto priemonėms suteikiama nemokamos pagalbos kelyje paslauga. Nesant galimybės suteikti nemokamą pagalbą kelyje priekaboms ir N2 klasės automobiliams, draudikas turi įsipareigoti Sutarties galiojimo laikotarpiu atlyginti draudėjo patirtas techninės pagalbos išlaidas, neviršijanti 800,00 Eur sumos vienam įvykiui ir 800,00 Eur sumos visam draudimo laikotarpiui (patirtų išlaidų dokumentai pateikiami draudikui).
2.13. Transporto priemonių, kurių amžius iki 6 metų, keičiamų detalių, agregatų nusidėvėjimas neišskaitomas. 
2.14. Draudikas įsipareigoja nereikalauti kompetentingų institucijų pažymos dėl įvykio, jeigu nuostolio suma neviršija 1.500,00 Eur, išskyrus atvejus kai padaryta turtinė žala tretiesiems asmenims.
2.15. Transporto priemonės iki 12 mėnesių senumo draudžiamos įsigijimo verte, likusios transporto priemonės – rinkos verte, išskyrus papildomą įrangą. Apdraudžiant naują transporto priemonę draudimo suma yra transporto priemonės įsigijimo kaina pagal įsigijimo dokumentus.
2.16. Išskaitos:
2.16.1 Išskaita: vagystės atvejais – 10% transporto priemonėms ir visai papildomai įrangai kiekvienam draudžiamajam įvykiui nuo automobilio rinkos vertės ar nuo papildomos įrangos draudimo sumos.
2.16.2. Išskaita netaikoma, kai žala padaroma automobilių stiklams (kėbulo stiklams, išoriniams veidrodžiams) ir/ar žibintams.
2.16.3. Išskaita kitais draudžiamųjų įvykių atvejais – 90,00 Eur.
2.16.4. Papildomai įrangai, sumontuotai automobiliuose pagal techninės specifikacijos 1 priedo lentelės pozicijas Nr. 1, 2, 3, 4, 5 ir 7 – žalų atveju (išskyrus vagystei) taikoma 5.000,00 Eur besąlyginė išskaita. Šiai papildomai įrangai vagystės ar visiško sunaikinimo atveju išmoka yra mokama sutartine / suderinta verte. Šioms įrangoms / įrengimams skaičiuojamas keičiamų detalių nusidėvėjimas (išskyrus atvejus, numatytus 2.13 punkte), nusidėvėjimą skaičiuojant proporcingam įsigijimo ir rinkos vertės įvykio dienai santykiui. Ši įranga draudžiama sutartine verte, nurodyta techninės specifikacijos 1 priedo lentelėje (stulpelyje „Spec. įrangos draudimo suma, Eur“).
2.16.5. Papildomai įrangai pagal techninės specifikacijos 1 priedo lentelės poziciją Nr. 6 (Generatorius) – žalų atveju (įskaitant vagystę) taikoma 100,00 Eur besąlyginė išskaita. Šiai įrangai vagystės ar visiško sunaikinimo atveju išmoka mokama sutartine verte, nurodyta techninės specifikacijos 1 priedo lentelėje (stulpelyje „Spec. įrangos draudimo suma, Eur“)
2.17. Netaikant išskaitos atlyginami nuostoliai sunaikinus, sugadinus ar praradus vien tik automobilio / priekabos padangą(-as), kai kitos automobilio dalys lieka nesunaikintos, nesugadintos ar neprarastos. Draudimo išmoka dėl šio įvykio ribojama 300,00 Eur vienam įvykiui ir ne daugiau kaip 3 įvykiams per metus.
2.18. Atlyginami nuostoliai, susiję su transporto priemonių išskirtinėmis žymomis (lipdukų įsigijimo kaštai, maketavimo, užklijavimo ir pan.).
2.19. Atlyginami nuostoliai, kurie atsirado dėl į transporto priemonę patekusio vandens, papildomai įrangai ar jos agregatams, kai transporto priemonė važiuoja keliu (ar stovi veikiančiu varikliu) per susidariusius nuo lietaus vandens telkinius (balas).
2.20. Atlyginamos visos protingos transporto priemonės vairuotojo gelbėjimo išlaidos.
2.21. Draudimo apsauga galioja ne tik kelių eisme, bet ir miško bekelėse, pakelėse, vietovėse, kuriose pagal draudėjo veiklą transporto priemonė (su papildoma įranga) yra eksploatuojama. 
2.22. Draudžiamaisiais įvykiais taip pat bus laikomi įvykiai, kurie kilo naudojant transporto priemonę ar jos dalį (laboratorijos įranga) kaip darbo įrankį, išskyrus atvejus, kai transporto priemonė ar joje sumontuota papildoma įranga yra sugadinama arba sunaikinama dėl draudėjo tyčinių veiksmų ir didelio neatsargumo bei vidinių įrangos gedimų.
2.23. Neatlyginami nuostoliai transporto priemonei, atsiradę dėl kalibravimo metu vykdomų darbų.
2.24. Perkančioji organizacija ir Draudikas parašu ant draudimo poliso patvirtina, jog transporto priemonė neturi išorinių mechaninių defektų.
2.25. Naudos gavėjas yra automobilio registracijos liudijime nurodytas transporto priemonės savininkas.
2.26. Visi nedraudžiamieji įvykiai nurodyti galiojančiose draudimo rūšies taisyklėse, taikomi tiek, kiek jie neapriboja šioje techninėje specifikacijoje nurodytų draudžiamųjų įvykių.
2.27. Draudėjui pardavus ar nurašius transporto priemones ir apie tai informavus Draudiką, Draudikas įsipareigoja per 5 darbo dienas nuo tokio pranešimo gavimo dienos paskaičiuoti nepanaudotą įmokos likutį ir pervesti jį į Draudėjo atsiskaitomąją banko sąskaitą, neišskaičiavus administracinių sąnaudų.

	3. DOKUMENTAI, REIKALINGI PIRKIMO OBJEKTO TECHNINĖMS SAVYBĖMS IR KOKYBEI PATVIRTINTI



3.1. Transporto priemonių draudimas įforminamas vienu draudimo liudijimu (polisu), prie liudijimo (poliso) pridedamas apdraustų transporto priemonių bei papildomos įrangos sąrašas.
3.2. Konkursą laimėjęs Teikėjas privalo pateikti Perkančiajai organizacijai draudimo liudijimą (polisą) nedelsiant po Sutarties įsigaliojimo, tačiau draudimo apsauga turi įsigalioti ne anksčiau kaip  2026 m. rugsėjo 3 d.
3.3. Draudimo liudijime (polise) turi būti nurodoma, jog taikomos šioje Techninėje specifikacijoje nurodomos draudimo sąlygos.

	4. DRAUDIKO ĮSIPAREIGOJIMAI IR TEISĖS



4.1. Draudikas įsipareigoja:
4.1.1. teikti Paslaugas Draudėjui pagal Sutartį ir Draudėjo nurodymus bei pateiktus dokumentus, savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
4.1.2. užtikrinti, kad Paslaugos būtų teikiamos laikantis galiojančių teisės aktų reikalavimų; 
4.1.3. neatskleisti informacijos, gautos apie Draudėją, išskyrus įstatymų nustatytas išimtis. Ši Draudiko pareiga lieka ir Sutarties galiojimo metu, ir Sutarčiai pasibaigus;
4.1.4. tirti aplinkybes, būtinas draudžiamojo įvykio faktui, pasekmėms ir draudimo išmokos dydžiui nustatyti, dėdamas reikiamas pastangas;
4.1.5. [bookmark: _Ref200536375]išmokėti draudimo išmoką (pirmąją periodinę draudimo išmoką) ne vėliau kaip per 30 dienų nuo tos dienos, kai gaunama visa informacija, reikšminga nustatant draudžiamojo įvykio faktą, aplinkybes, pasekmes ir draudimo išmokos dydį;
4.1.6. [bookmark: _Ref200536383]jeigu įvykis yra nedraudžiamasis, atsisakyti mokėti draudimo išmoką per 30 dienų nuo tos dienos, kai gaunama visa informacija, reikšminga nustatant įvykio faktą, aplinkybes ir pasekmes;
4.1.7. išmokėti draudimo išmoką ar atsisakyti ją išmokėti, tik įsitikinęs, kad draudžiamasis įvykis buvo;
4.1.8. atsisakyti išmokėti draudimo išmoką, tik patikrinęs visą jam prieinamą informaciją;
4.1.9. kai įvykis yra draudžiamasis, o Draudėjas ir Draudikas nesutaria dėl draudimo išmokos dydžio, Draudėjo pageidavimu Draudikas privalo išmokėti sumą, lygią šalių neginčijamai draudimo išmokai, jei tikslus žalos dydžio nustatymas užsitęsia ilgiau kaip 3 mėnesius;
4.1.10. įrodyti aplinkybes, atleidžiančias jį nuo draudimo išmokos mokėjimo ar suteikiančias teisę sumažinti draudimo išmoką;
4.1.11. atsisakydamas mokėti draudimo išmoką ar ją sumažindamas, pateikti Draudėjui išsamų ir motyvuotą rašytinį paaiškinimą apie tokio sprendimo priežastis;
4.1.12. [bookmark: _Ref200536419]jeigu draudimo išmoka neišmokėta, kas 30 dienų nuo pranešimo apie draudžiamąjį įvykį dienos Draudikas privalo raštu išsamiai informuoti Draudėją apie draudžiamojo įvykio tyrimo eigą, išskyrus atvejus, kai trūksta dokumentų ar informacijos tik iš Draudėjo ir Draudėjas jau yra informuotas apie dokumentus ar informaciją, kuriuos šis asmuo privalo pateikti draudžiamojo įvykio tyrimui;
4.1.13. išmokėdamas draudimo išmoką, laikydamasis asmens duomenų apsaugos ir kitų teisės aktų reikalavimų, raštu informuoti draudimo išmokos gavėją ir Draudėjo prašymu – Draudėją;
4.1.14. Draudėjui atlyginti jo protingas išlaidas, turėtas ginantis nuo nukentėjusio trečiojo asmens reikalavimo atlyginti žalą. Išlaidos atlyginamos, nors vėliau ir paaiškėja, kad reikalavimas atlyginti žalą buvo nepagrįstas;
4.1.15. sudaryti sąlygas Draudėjui susipažinti su draudimo taisyklėmis;
4.1.16. jeigu Sutartis nutraukiama, grąžinti Draudėjui sumokėtą draudimo įmoką už likusį Sutarties galiojimo laikotarpį;
4.1.17. bendradarbiauti su Draudėju Sutarties vykdymo metu;
4.1.18. vykdyti kitus šioje Sutartyje nustatytus įsipareigojimus, taip pat visas pareigas, įstatymuose ar kituose teisės aktuose priskirtas Draudikui;
4.1.19. savarankiškai apsirūpinti Paslaugoms atlikti reikalingais materialiniais ištekliais, atsakyti už blogą Paslaugų kokybę;
4.1.20. nedelsiant raštu įspėti Draudėją dėl aplinkybių, kurios trukdo tinkamai ir laiku teikti Sutartyje numatytas Paslaugas; 
4.1.21. vykdyti teisėtus Draudėjo nurodymus, susijusius su Sutarties vykdymu. Jei Draudikas mano, kad Draudėjo nurodymai viršija Sutarties reikalavimus, jis apie tai praneša Draudėjui per 5 (penkias) dienas nuo tokio nurodymo gavimo dienos;
4.1.22. Draudėjui pareikalavus, savo sąskaita ištaisyti bet kokius trūkumus, susijusius su Paslaugų teikimu ir atlyginti dėl to Draudėjo patirtus nuostolius;
4.1.23. teikdamas Paslaugas laikytis šių aplinkosaugos reikalavimų bei Draudėjui paprašius pateikti informaciją ir/ar dokumentus, kurie įrodytų Draudiko aplinkosaugos reikalavimų laikymąsi:
4.1.23.1. mažinti popieriaus sunaudojimą, atsisakyti nebūtino dokumentų kopijavimo ir spausdinimo, parengtus dokumentus Draudėjui pateikti tik elektroniniu formatu ir juos pasirašyti elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“;
4.1.23.2. siekti, kad teikiant Paslaugą būtų neteršiama aplinka ir nekeliamas pavojus sveikatai.
4.2. Draudikas turi teisę:
1. 
2. 
3. 
4. 
4.1. 
4.2. 
4.2.1. prieš sudarydamas Sutartį įvertinti draudimo riziką, savo lėšomis paskirti ekspertus draudimo rizikai įvertinti;
4.2.2. tirdamas draudžiamojo įvykio ir įvykio, kuris gali būti pripažintas draudžiamuoju, aplinkybes, gauti ir toliau tvarkyti asmens sveikatos priežiūros įstaigų ar kitų valstybės ar savivaldybių įstaigų turimus, taip pat registruose, informacinėse sistemose ar kitose duomenų rinkmenose tvarkomus duomenis;
4.2.3. reikalauti iš Draudėjo dokumentų, patvirtinančių įvykio aplinkybes, priežastis, padarytos žalos faktą bei dydį;
4.2.4. tikrinti nurodomas aplinkybes, kreiptis į fizinius, juridinius asmenis, įvykį tiriančias institucijas;
4.2.5. skirti ir samdyti vertintojus, ekspertus, advokatus ir kitus asmenis įvykio aplinkybėms tirti, atsikirtimams į pareikštus reikalavimus ir / ar ieškinius rengti arba nuostolio dydžiui nustatyti;
4.2.6. teikti rekomendacijas ir reikalavimus rizikos ar nuostolių sumažinimui;
4.2.7. atidėti sprendimo dėl įvykio pripažinimo draudžiamuoju / nedraudžiamuoju ir draudimo išmokos mokėjimo / nemokėjimo priėmimą iki pasibaigs ikiteisminis tyrimas, teisminis procesas, susijęs su įvykiu;
4.2.8. savo sąskaita imtis ginti Draudėją nuo pretenzijų, atstovauti jo interesus, veikti jo vardu, reikalauti žalos atlyginimo iš kitų asmenų.
4.3. Draudikas turi Techninės specifikacijos 4.4. punkte, įstatymuose bei kituose teisės aktuose išvardintas teises ir kitokios (papildomos) Draudiko teisės draudimo taisyklėmis negali būti numatytos, jeigu jos nėra numatytos įstatymuose, teisės aktuose.
4.4. Draudikas turi teisę atsisakyti vykdyti Sutartį, jeigu Draudėjas nepašalina Draudiko įspėjime nurodytų nuo Draudėjo valios priklausančių aplinkybių, kliudančių tinkamai įvykdyti Sutartį.

	5. PRIEDAI



1 priedas. Žalų istorija.
2 priedas. Automobilių su laboratorine ir kita spec. įranga, draudžiamų Kasko draudimu, sąrašas su nuotraukomis.
3 priedas. Automobilių su laboratorine ir kita spec. įranga išvykimas iš Lietuvos teritorijos.

